CELEX: 32008R1107
Language: el
Date: 2008-11-07 00:00:00
Title: Κανονισμός (ΕΚ) αριθ. 1107/2008 της Επιτροπής, της 7ης Νοεμβρίου 2008 , για την τροποποίηση του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα με σκοπό την προσαρμογή των παραρτημάτων I και IV στην τεχνική πρόοδο (Κείμενο που παρουσιάζει ενδιαφέρον για τον ΕΟΧ)

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 299/13
            
         
      ΚΑΝΟΝΙΣΜΌΣ (ΕΚ) αριθ. 1107/2008 ΤΗΣ ΕΠΙΤΡΟΠΉΣ
   
   της 7ης Νοεμβρίου 2008
   για την τροποποίηση του κανονισμού (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου σχετικά με τα λιπάσματα με σκοπό την προσαρμογή των παραρτημάτων I και IV στην τεχνική πρόοδο
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2003/2003 του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τα λιπάσματα (1), και ιδίως το άρθρο 31 παράγραφοι 1 και 3,
   Εκτιμώντας τα ακόλουθα:
   
               (1)
            
            
               Το άρθρο 3 του κανονισμού (ΕΚ) αριθ. 2003/2003 προβλέπει ότι κάθε λίπασμα το οποίο ανήκει σε έναν από τους τύπους λιπασμάτων του παραρτήματος Ι και το οποίο πληροί τους όρους που καθορίζονται στον εν λόγω κανονισμό, μπορεί να χαρακτηρίζεται ως «λίπασμα ΕΚ».
            
         
               (2)
            
            
               Το θειικό αμμώνιο και το νιτρικό ασβέστιο (νιτρική άσβεστος) περιλαμβάνονται αμφότερα ως τύποι λιπασμάτων στο παράρτημα Ι του κανονισμού (ΕΚ) αριθ. 2003/2003. Ωστόσο, οι συνδυασμοί των δύο αυτών τύπων λιπασμάτων δεν μπορούν να χαρακτηρίζονται «λίπασμα ΕΚ». Δεδομένου ότι συνδυασμοί θειικού αμμωνίου και νιτρικού ασβεστίου (νιτρικής ασβέστου) έχουν χρησιμοποιηθεί επιτυχώς σε δύο κράτη μέλη, οι εν λόγω συνδυασμοί πρέπει να αναγνωριστούν ως «λιπάσματα ΕΚ» ώστε να είναι δυνατή η ευκολότερη διάθεσή τους στους αγρότες σε ολόκληρη την Κοινότητα.
            
         
               (3)
            
            
               Πολλοί από τους τύπους λιπασμάτων κύριων θρεπτικών συστατικών που περιέχουν άζωτο και απαριθμούνται στο παράρτημα I τείνουν να απελευθερώνουν το άζωτό τους υπερβολικά γρήγορα έτσι ώστε να μην μπορούν να το αξιοποιήσουν πλήρως οι καλλιέργειες και ως εκ τούτου δημιουργείται το ενδεχόμενο το πλεονάζον άζωτο να προκαλέσει βλάβη στο περιβάλλον.
            
         
               (4)
            
            
               Σε ό,τι αφορά δύο τύπους λιπασμάτων ΕΚ που περιλαμβάνονται στο παράρτημα I του κανονισμού (ΕΚ) αριθ. 2003/2003, η προσθήκη δικυανοδιαμιδίου, ουσίας που συγκαταλέγεται στους αναστολείς νιτροποίησης, μπορεί να προλάβει την εν λόγω πιθανή βλάβη στο περιβάλλον. Άλλοι τύποι λιπασμάτων ΕΚ μπορούν να περιέχουν άζωτο σε διαφορετική μορφή για την οποία οι αναστολείς νιτροποίησης δεν είναι αποτελεσματικοί. Για τους εν λόγω άλλους τύπους, ενδέχεται να αποτελούν ικανοποιητική λύση οι αναστολείς ουρεάσης.
            
         
               (5)
            
            
               Με σκοπό τη γενικότερη αξιοποίηση των οφελών των αναστολέων νιτροποίησης ή ουρεάσης για τις καλλιέργειες και το περιβάλλον, πρέπει να επιτραπεί η χρήση των αναστολέων νιτροποίησης ή ουρεάσης για τους περισσότερους τύπους αζωτούχων λιπασμάτων, ενώ πρέπει να επιτραπεί και η χρήση περισσότερων τύπων αναστολέων.
            
         
               (6)
            
            
               Συνεπώς, πρέπει να εισαχθεί κατάλογος εγκεκριμένων αναστολέων νιτροποίησης και αναστολέων ουρεάσης στο παράρτημα I του κανονισμού (ΕΚ) αριθ. 2003/2003.
            
         
               (7)
            
            
               Το παράρτημα IV του κανονισμού (ΕΚ) αριθ. 2003/2003 παρέχει λεπτομερείς περιγραφές των μεθόδων ανάλυσης που πρέπει να χρησιμοποιούνται για τη μέτρηση της περιεκτικότητας των «λιπασμάτων ΕΚ» σε θρεπτικά συστατικά. Οι εν λόγω περιγραφές, στο βαθμό που αφορούν τη συγκέντρωση ιωδίου, πρέπει να αναπροσαρμοστούν ώστε να προκύπτουν ορθές τιμές ανάλυσης.
            
         
               (8)
            
            
               Συνεπώς, ο κανονισμός (ΕΚ) αριθ. 2003/2003 πρέπει να τροποποιηθεί ανάλογα.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί δυνάμει του άρθρου 32 του κανονισμού (ΕΚ) αριθ. 2003/2003,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το παράρτημα Ι του κανονισμού (ΕΚ) αριθ. 2003/2003 τροποποιείται σύμφωνα με το παράρτημα Ι του παρόντος κανονισμού.
   2.   Το παράρτημα ΙV του κανονισμού (ΕΚ) αριθ. 2003/2003 τροποποιείται σύμφωνα με το παράρτημα ΙΙ του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2008.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 304 της 21.11.2003, σ. 1.
   
      ΠΑΡΑΡΤΗΜΑ I
      Το παράρτημα Ι του κανονισμού (ΕΚ) αριθ. 2003/2003 τροποποιείται ως εξής:
      
                  1.
               
               
                  Στον πίνακα Α.1, η καταχώριση για τον τύπο λιπάσματος 4 «θειική αμμωνία» αντικαθίσταται από την ακόλουθη:
                  
                              «4
                           
                           
                              Θειική αμμωνία
                           
                           
                              Προϊόν που λαμβάνεται με χημική μέθοδο και περιέχει θειικό αμμώνιο ως κύριο συστατικό και πιθανώς με έως και 15 % νιτρικό ασβέστιο (νιτρικής ασβέστου).
                           
                           
                              19,7 % N
                              Άζωτο εκφραζόμενο ως ολικό άζωτο
                              Μέγιστη περιεκτικότητα νιτρικού αζώτου 2,2 % N, εάν προστίθεται νιτρικό ασβέστιο (νιτρική άσβεστος).
                           
                           
                              Όταν διατίθεται στο εμπόριο υπό μορφή συνδυασμού θειικού αμμωνίου και νιτρικού ασβεστίου (νιτρικής ασβέστου), η ονομασία πρέπει να περιλαμβάνει την ένδειξη “με έως και 15 % νιτρικό ασβέστιο (νιτρικής ασβέστου)”.
                           
                           
                              Αμμωνιακό άζωτο.
                              Ολικό άζωτο, εάν προστίθεται νιτρικό ασβέστιο (νιτρική άσβεστος).»
                           
                        
            
                  2.
               
               
                  Στον πίνακα A.1, οι καταχωρίσεις για τους τύπους λιπασμάτων 16, 17 και η υποσημείωση (α) διαγράφονται. Ο τύπος 18 μεταβάλλεται σε τύπο 16.
               
            
                  3.
               
               
                  Προστίθεται το ακόλουθο τμήμα ΣΤ:
                  «ΣΤ.   Αναστολείς νιτροποίησης και αναστολείς ουρεάσης
                  Οι αναστολείς νιτροποίησης και οι αναστολείς ουρεάσης που παρατίθενται στους κάτωθι πίνακες ΣΤ.1 και ΣΤ.2 μπορούν να προστεθούν στους τύπους αζωτούχων λιπασμάτων που παρατίθενται στα τμήματα A.1, B.1, B.2, B.3, Γ.1 και Γ.2 του παραρτήματος I υπό την επιφύλαξη των κατωτέρω διατάξεων:
                  
                              1.
                           
                           
                              τουλάχιστον το 50 % της συνολικής περιεκτικότητας του λιπάσματος σε άζωτο αποτελείται από τις μορφές αζώτου που καθορίζονται στη στήλη 3,
                           
                        
                              2.
                           
                           
                              δεν ανήκουν στους τύπους λιπασμάτων που αναφέρονται στη στήλη 4.
                           
                        Τα λιπάσματα στα οποία έχει προστεθεί αναστολέας νιτροποίησης που παρατίθεται στον πίνακα ΣΤ.1 φέρουν στην ονομασία τύπου την ένδειξη “με αναστολέα νιτροποίησης ([ονομασία τύπου του αναστολέα νιτροποίησης])”.
                  Τα λιπάσματα στα οποία έχει προστεθεί αναστολέας ουρεάσης που παρατίθεται στον πίνακα ΣΤ.2 φέρουν στην ονομασία τύπου την ένδειξη “με αναστολέα ουρεάσης ([ονομασία τύπου του αναστολέα ουρεάσης])”.
                  Σε κάθε συσκευασία ή στα έγγραφα που συνοδεύουν μια αποστολή χύδην πρέπει να περιλαμβάνονται όσο το δυνατόν πληρέστερες τεχνικές πληροφορίες από τον αρμόδιο για τη διάθεση του λιπάσματος στην αγορά. Τα στοιχεία αυτά πρέπει να παρέχουν, ιδίως, τη δυνατότητα στο χρήστη να προσδιορίζει τη χρονική περίοδο χρήσης και τη δοσολογία σε σχέση με την καλλιέργεια για την οποία προορίζεται το λίπασμα.
                  Νέοι αναστολείς νιτροποίησης ή ουρεάσης μπορούν να προστεθούν στους πίνακες ΣΤ.1 ή ΣΤ.2 αντιστοίχως μετά την αξιολόγηση των τεχνικών φακέλων που θα υποβληθούν σύμφωνα με τις οδηγίες που θα εκπονηθούν για τις εν λόγω ενώσεις.
                  ΣΤ.1.   Αναστολείς νιτροποίησης
                  
                              Αριθ.
                           
                           
                              Ονομασία τύπου και σύνθεση του αναστολέα νιτροποίησης
                           
                           
                              Ελάχιστη και μέγιστη περιεκτικότητα αναστολέα ως επί τοις εκατό ποσοστό κατά μάζα του ολικού αζώτου που υπάρχει ως αμμωνιακό και ως ουρικό άζωτο
                           
                           
                              Τύποι λιπασμάτων ΕΚ για τους οποίους δεν μπορεί να χρησιμοποιείται ο αναστολέας
                           
                           
                              Περιγραφή των αναστολέων νιτροποίησης με τους οποίους επιτρέπεται η μείξη
                              Δεδομένα για επιτρεπόμενη αναλογία
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Δικυανοδιαμίδιο
                              ELINCS αριθ. 207-312-8
                           
                           
                              Ελάχιστο 2,25
                              Μέγιστο 4,5
                           
                           
                               
                           
                           
                               
                           
                        
                     
                  ΣΤ.2.   Αναστολείς ουρεάσης
                  
                              Αριθ.
                           
                           
                              Ονομασία τύπου και σύνθεση του αναστολέα ουρεάσης
                           
                           
                              Ελάχιστη και μέγιστη περιεκτικότητα αναστολέα ως επί τοις εκατό ποσοστό κατά μάζα του ολικού αζώτου που υπάρχει ως ουρικό άζωτο
                           
                           
                              Τύποι λιπασμάτων ΕΚ για τους οποίους δεν μπορεί να χρησιμοποιείται ο αναστολέας
                           
                           
                              Περιγραφή των αναστολέων ουρεάσης με τους οποίους επιτρέπεται η μείξη
                              Δεδομένα για επιτρεπόμενη αναλογία
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-βουτυλ)θειοφωσφορικό τριαμίδιο (NBPT)
                              ELINCS αριθ. 435-740-7
                           
                           
                              Ελάχιστο 0,09
                              Μέγιστο 0,20»
                           
                           
                               
                           
                           
                               
                           
                        
            
   
      ΠΑΡΑΡΤΗΜΑ II
      Το παράρτημα IV μέρος Β του κανονισμού (ΕΚ) αριθ. 2003/2003 τροποποιείται ως εξής:
      
                  1.
               
               
                  Στη σημείωση του σημείου 4.11 της μεθόδου 2.3.2, η δεύτερη, η τρίτη και η τέταρτη παράγραφος αντικαθίστανται από τις ακόλουθες:
                  «Τιτλοδοτείται με διάλυμα ιωδίου (I2) 0,05 mol/l, παρουσία διαλύματος αμύλου ως δείκτη.
                  1 ml διαλύματος ιωδίου (I2) 0,05 mol/l αντιστοιχεί σε 0,01128 g SnCl2·2H2O.
                  Το 80 % τουλάχιστον του κασσιτέρου που υπάρχει συνολικά στο διάλυμα πρέπει να βρίσκεται σε δισθενή μορφή. Για την τιτλοδότηση, πρέπει λοιπόν να χρησιμοποιηθούν τουλάχιστον 35 ml διαλύματος ιωδίου (I2) 0,05 mol/l.».
               
            
                  2.
               
               
                  Στη σημείωση του σημείου 4.11 της μεθόδου 2.6.1, η δεύτερη, η τρίτη και η τέταρτη παράγραφος αντικαθίστανται από τις ακόλουθες:
                  «Τιτλοδοτείται με διάλυμα ιωδίου (I2) 0,05 mol/l, παρουσία διαλύματος αμύλου ως δείκτη.
                  1 ml διαλύματος ιωδίου (I2) 0,05 mol/l αντιστοιχεί σε 0,01128 g SnCl2·2H2O.
                  Το 80 % τουλάχιστον του κασσιτέρου που υπάρχει συνολικά στο διάλυμα πρέπει να βρίσκεται σε δισθενή μορφή. Για την τιτλοδότηση, πρέπει λοιπόν να χρησιμοποιηθούν τουλάχιστον 35 ml διαλύματος ιωδίου (I2) 0,05 mol/l.».